CELEX: 52011DP0060
Language: sk
Date: 2011-02-16 00:00:00
Title: Postup pridružených výborov a vrátenie veci výboru (výklad článkov 50 a 56 rokovacieho poriadku) Rozhodnutie Európskeho parlamentu zo 16. februára 2011 o postupe pridružených výborov a vrátení veci výboru v prípade zamietnutia návrhu Komisie (výklad článkov 50 a 56 Rokovacieho poriadku Európskeho parlamentu)

28.6.2012   
            
            
               SK
            
            
               Úradný vestník Európskej únie
            
            
               CE 188/65
            
         Streda 16. februára 2011Postup pridružených výborov a vrátenie veci výboru (výklad článkov 50 a 56 rokovacieho poriadku)
   P7_TA(2011)0060
   Rozhodnutie Európskeho parlamentu zo 16. februára 2011 o postupe pridružených výborov a vrátení veci výboru v prípade zamietnutia návrhu Komisie (výklad článkov 50 a 56 Rokovacieho poriadku Európskeho parlamentu)
   2012/C 188 E/15
   
      Európsky parlament,
   
               —
            
            
               so zreteľom na list predsedu Výboru pre ústavné veci z 15. februára 2011,
            
         
               —
            
            
               so zreteľom na článok 211 rokovacieho poriadku,
            
         
               1.
            
            
               rozhodol pripojiť k článku 50 tento výklad:
               
                            
                        
                        
                           „Rozhodnutie Konferencie predsedov použiť postup pridružených výborov sa vzťahuje na všetky štádiá príslušného postupu.
                        
                     
                            
                        
                        
                           Práva spojené s postavením ‚gestorského výboru‘ vykonáva výbor zodpovedný za príslušnú oblasť. Pri výkone svojich práv tento výbor rešpektuje právomoci pridruženého výboru, najmä záväzok lojálnej spolupráce pri príprave časového rozvrhu a právo pridruženého výboru určiť pozmeňujúce a doplňujúce návrhy vo veciach patriacich do jeho výlučnej pôsobnosti, ktoré budú predložené Parlamentu.
                        
                     
                            
                        
                        
                           Ak výbor zodpovedný za príslušnú oblasť nerešpektuje právomoci pridruženého výboru, jeho rozhodnutia síce zostávajú platné, ale pridružený výbor môže priamo Parlamentu predložiť pozmeňujúce a doplňujúce návrhy vo veciach patriacich do jeho výlučnej pôsobnosti.“
                        
                     
         
               2.
            
            
               rozhodol pripojiť k článku 56 ods. 3 tento výklad:
               
                            
                        
                        
                           „Po vrátení veci späť výboru podľa odseku 3, predtým ako rozhodne o postupe, umožní výbor zodpovedný za príslušnú oblasť výboru pridruženému podľa článku 50 rozhodnúť o pozmeňujúcich a doplňujúcich návrhoch vo veciach patriacich do jeho výlučnej pôsobnosti, najmä o tom, ktoré z týchto pozmeňujúcich a doplňujúcich návrhov majú byť Parlamentu znova predložené.
                        
                     
                            
                        
                        
                           Lehota určená v súlade s odsekom 3 druhým pododsekom sa vzťahuje na podanie správy ústne alebo písomne gestorským výborom. Neviaže sa na určenie vhodného času Parlamentom pre pokračovanie v príslušnom postupe.“
                        
                     
         
               3.
            
            
               poveruje svojho predsedu, aby toto rozhodnutie postúpil pre informáciu Rade a Komisii.